RO
C 463/30
Jurnalul Oficial al Uniunii Europene
5.12.2022
Hotărârea Tribunalului din 5 octombrie 2022 – SV/BEI (Cauza T-311/21) (1) („Funcție publică – Personalul BEI – Evaluare a performanțelor – Promovare – Plângere administrativă – Procedură specială aplicabilă deciziilor de evaluare – Regula concordanței dintre plângerea administrativă și cererea introductivă subsecventă – Intensitatea controlului – Obligația de motivare – Dreptul de a fi ascultat – Eroare vădită de apreciere – Răspundere”) (2022/C 463/40) Limba de procedură: engleza Părțile Reclamant: SV (reprezentant: L. Levi, avocată) Pârâtă: Banca Europeană de Investiții (reprezentanți: K. Carr și G. Faedo, agenți, asistați de B. Wägenbaur, avocat)
Obiectul Prin acțiunea întemeiată pe articolul 270 TFUE și pe articolul 50a din Statutul Curții de Justiție a Uniunii Europene, reclamantul solicită, pe de o parte, anularea documentului său de performanță pe anul 2019, precum și a deciziilor subsecvente adoptate în cadrul procedurii speciale a plângerii administrative, aplicabilă deciziilor de evaluare ale Băncii Europene de Investiții (BEI) și, pe de altă parte, repararea prejudiciilor pe care le-ar fi suferit din această cauză.
Dispozitivul 1) Respinge acțiunea.
2) Îl obligă pe SV la plata cheltuielilor de judecată.
(1)
JO C 329, 16.8.2021.
Hotărârea Tribunalului din 28 septembrie 2022 – Oi Dromoi tis Elias/Comisia (Cauza T-352/21) (1) [„Drept instituțional – Selecția partenerilor pentru punerea în aplicare a activităților Europe Direct (2021-2025) în Grecia – Procedură de cerere de propuneri – Criterii de eligibilitate – Respingerea candidaturii”] (2022/C 463/41) Limba de procedură: greaca Părțile Reclamantă: Politistikos Organismos Oi Dromoi tis Elias (Kalamata, Grecia) (reprezentant: S. Vardalas, avocat) Pârâtă: Comisia Europeană (reprezentanți: A. Bouchagiar și F. Erlbacher, agenți)
Obiectul Prin acțiunea sa întemeiată pe articolul 263 TFUE, reclamanta solicită anularea Deciziei Ares (2021) 2580204 cuprinse în scrisoarea Comisiei Europene din 16 aprilie 2021 care o informează cu privire la respingerea propunerii sale în cadrul procedurii de selecție a partenerilor însărcinați cu realizarea activităților din programul Europe Direct în Grecia (ED-GREECE-2020).
Dispozitivul 1) Respinge acțiunea.